Inte łe tełecomunicasion co el tèrmano banda ràdio se ghe dixe a ła sesion del spetro eletromagnètego doparada par ła trasmision de dati e informasion. Sta cuà ła identìfega ła sudivixion spetrałe del mexo trasmisivo par poder èsar doparà da pì operadori e utenti par far servisi e che ła ga da èsar adeguadamente dividesto intrà de st'ùltemi co el fin de evitar confliti de doparasion o interfarensa intrà segnałi ràdio de pì sorxenti. Na banda ła połe èsar definia in baxe a vari criteri e ghe xe do acesion del tèrmano comunamente doparae inte el ànbito de łe tełecomunicasion: toco de spetro che el fa parte de na sudivixion convensionałe orixenada da łe exijense sientìfeghe e tècneghe ; toco de spetro inte el cuałe i canałi i ga ła istesa destinasion de doparasion . Ła banda del canałe ràdio, cusita cofà cheła de sistemi cablai, ła xe na risorsa limitada e ła va de conseguensa xestia co parsimònia, sercando de masimexarghene ła efisensa de doparasion/trasmision o efisensa spetrałe. Inte el ànbito sientìfego-tècnego el xe on mùcio doparà el insegnamento ITU-R, definio da ła racomandasion V.431. In baxe a sto insegnamento, el toco de spetro eletromagnètego conprendesta intrà łe frecuense che łe va da 3 Hz a 300 GHz ła njien separada in 11 bande, in baxe a ła frecuensa. Le bande łe xe separae da frecuense de 3 Hz che łe corisponde a longhese d'onda aprosimativamente conpagni a mùltepli o sotomùltepli del metro. El schema sevente el fa on resunto de ła sudivixion. Ła sudivixion del spetro ràdio faxesta da l'IEEE ła xe prinsipalmente insentrada inte łe bande radar . Sto insegnamento no el contenpla parò łe frecuense soto dei 3 MHz. Ła sudivixion del spetro ràdio faxesta da ła NATO ła xe, cofà el insegnamento IEEE, insentrada inte łe bande radar. Pò che no ghe xe sudivixion dai 250 MHz in xo, rexulta masa aprosimadiva par tratar łe frecuense soto de cheła bariera.